फैगो डिसेम्बर दाननि गिबि सप्ताहनि गेजेराव गोदान दिल्लीयावबो सोमावसारनाय जागोन होन्ना बुंथियो ।आसाम प्रदेश कंग्रेस कमिटि ( Assam Pradesh Congress Committee ) निफ्राय मोननाय खौरांनि बादिब्ला सोमावसारनाय हाबाफारिनि गिबि बाहागो गुवाहाटी नोगोरमायाव थानाय भारतीय रिजार्व बेंक ( Reserve Bank of India ) दरखं मोखाङाव खुद्रिसारगोन आरो हादोरसानि गुबुन गुबुन जिला कंग्रेस कमिटिनि मददाव गाहाइ जायगाफोराव सुबुं बेरेखा खामानि आरो हादोरनि गाज्रि हालोदखौ राज्यो - राजाखौ सांग्रांथि खालामनायनि थाखाय गोख्रों सोमावसारनाय हाबाफारि दिन्थिफुंनाय जागोन ।मख'जाथावदि दुलाराय भारत कंग्रेस कमिटि नि गाहाइ नेहाथारि अबिनाश पान्डे बिथांजों लोगोसे आसाम प्रदेश कंग्रेस कमिटि नि गागि दैदेनगिरि आरो सामगुरि बिधान सभा बियाबनि एम एल ए ( Legislator ) रकिबुल हुसेन,आसामनि बेरेखा दोलोनि गाहाइ दैदेनगिरि देबब्रत सइकीया,बारग' गिबि मन्थ्रि भुमिधर बर्मन मोनजों गोबां गुबुन गुबुन मासियाव जिरायफैनाय मावथि दैदेनगिरि मोनाबो बाहागो लाफैयो ।गाहाइ मन्थ्रि नरेन्द्र मडिया आसामाव आगान होयोब्ला सोमावसारनाय हाबाफारि लागोन : आसु